Libby Clegg

**Elizabeth Clegg** (born 24 March 1990) be Scottish Paralympic sprinter den tandem track cyclist wey represent both Scotland den Great Britain for international events. She represent Great Britain insyd de T12 100m den 200m for de 2008 Summer Paralympics, wey win silver medal insyd de T12 100m race. She win Gold insyd Rio for de 2016 Paralympic Games insyd 100m T11 wer na she break de world record den T11 200m, wey she beat de previous Paralympic record insyd de process, thus dey make am double Paralympic champion.

## Athletics career

Clegg get deteriorating eye condition dem know as Stargardt's Macular Dystrophy disease wey dey give am slight peripheral vision per insyd ein left eye – she be registered blind. Clegg dey boot plus runs de aid of guide runner Chris Clarke.

She take up athletics aged 9, wey she join Macclesfield Harriers AC. She originally try middle-distance running den cross country before she start dey sprint.

Insyd 2006, she compete for de IPC World Championships, wey she win silver medal insyd de T12 200 metres. Na dis be followed by appearance for de 2008 Summer Olympics, wer na she win silver medal insyd de 100 metres. From 2006 til 2010 na ein guide runner be Lincoln Asquith.

Insyd January 2011, she compete insyd de IPC World Championships. Whilst der na she take bronze insyd de 200m. Clegg be Paralympic silver medallist den current World Champion insyd de T12 100m den 200m sprints. Na she be one of de major success stories from de 2011 IPC World Championships insyd New Zealand den IBSA World Championships insyd Turkey.

Insyd June 2012, Clegg win de 100m den 200m for de IPC Athletics European Championships.

Clegg win silver for de London Paralympics for 2 September 2012 insyd de T12 100m. Clegg den guide Mikail Huggins break de European record insyd de final.

Insyd October 2012, Clegg win "Para Athlete of the Year" for de Scottish Athletics awards wey na fellow GB Paralympian David Weir present am de award. She san win de award insyd October 2013.

Insyd 2013, Clegg win double silver for de IPC World Championships insyd Lyon wey she clock 12.23 den 25.31 over 100m den 200m respectively. Clegg be sponsored by de property marketing business ESPC wer na she participate insyd work experience for 2008 insyd during ein time for The Royal Blind School.

Clegg get two bros wey sanso compete for de Paralympics: James, wey compete insyd de pool insyd de S12 category for London 2012, den Stephen, wey sanso swim insyd de same class for Rio 2016 den Tokyo 2020.

Clegg win de 2014 Commonwealth Games T11/T12 100m plus run of 12.20 seconds, world-leading time for de year. Secof illness, na she be unable make she defend ein European titles insyd Swansea shortly after de Commonwealth games.

She split plus guide runner Mikhail Huggins insyd 2015. Ein fresh guide runner be Chris Clarke.

Na dem sanso make am withdraw from de 2015 IPC Athletics World Championships after one race per secof ankle injury wey dis sanso mean say she lost funding from British Athletics.

Insyd 2016, na dem reclassify am as T11 athlete secof ein deteriorating eye condition, wey dey require am make she wear blindfold while she dey race. Alongsyd guide Chris Clarke she win de T11 100m title den 200m title for de 2016 Paralympics.

Na Clegg be late addition to de British team for de postponed 2020 Summer Paralympics insyd Tokyo for 21 July 2021. Na de oda additions be Jonnie Peacock, Kadeena Cox den David Weir.

Joe McDonnell wey dey train am.

Insyd June 2022 she appear as guest presenter for episode of *The Gadget Show* top while na Georgie Barrat dey for maternity leave.

## Cycling career

Insys 2022, Clegg switch from athletics go cycling. She compete insyd cycling for de 2022 Commonwealth Games, wey she fini 4th insyd de women's tandem 1 km time trial B den women's tandem sprint B events. Insyd October 2022, Clegg den James Ball earn gold medal give Great Britain insyd de mixed team sprint event for de 2022 UCI Para-cycling Track World Championships.

## Honours

Na dem appoint Clegg Member of de Order of the British Empire (MBE) insyd de 2017 New Year Honours list for services to athletics den charity.

Na dem award Clegg *Scottish Athletics* Athlete of de Year record seven times (insyd 2006, 2008, 2011, 2012, 2013, 2014, den 2016). Na dem sanso award am de *Scottish Disability Sport* Athlete of de Year give athletics (de Findlay Calder Trophy) record six times (insyd 2007, 2009, 2012, 2013, 2014, den 2016). Na dem sanso vote am *SDS* Athletes' Athlete of de Year (de Gordon Brown Trophy) for parasports by ein peers insyd 2012.

## Ein life matter

Insyd October 2018, Clegg announce na she dey expect ein first kiddie plus fiancé Dan Powell insyd March 2019. Na dem engage insyd October 2017. Na she get physical injuries wey she be affected by mental health issues. Dem dey bell ein guide dog Bramble.

Insyd April 2019 Clegg give birth to son, Edward, via emergency C-Section.

Insyd September 2019 na dem announce say she go be de first blind contestant make she star insyd de reality TV series *Dancing on Ice*. Na she appear insyd de show ein 12th series insyd 2020 plus partner Mark Hanretty, cam insyd third place.

Insyd January 2024, Clegg announce to ein followers for Instagram top say she split from ein husby wey now she be ‘single mum’ wey she state say “2023 was one of the hardest years”.

She get two bros, James, wey win bronze insyd de pool for London 2012 den Stephen, wey cam turn de first para swimmer insyd ein class make he break 28 seconds insyd de men’s 50m backstroke for 2023 insyd.

## References


## External links
Wikimedia Commons get media wey relate to ******.

* Elizabeth Clegg at de International Paralympic Committee
* Elizabeth Clegg at IPC.InfostradaSports.com (archived)
* Elizabeth Clegg at de Commonwealth Games Federation (archived)
* Libby Clegg at de Birmingham 2022 Commonwealth Games
* Libby Clegg at Team Scotland
* Libby Clegg at Power of 10